युवराज सिंह ने किया संन्यास का ऐलान तो बॉलीवुड एक्टर ने किया Tweet, कही यह बात...  
युवराज ने किया संन्यास का ऐलान
बॉलीवुड एक्टर ने दिया रिएक्शन
उनका ट्वीट हो रहा है वायरल
दिग्गज क्रिकेटर युवराज सिंह (Yuvraj Singh) ने सोमवार को इंटरनेशनल क्रिकेट से संन्यास की घोषणा कर दी. युवराज सिंह को सीमित ओवरों के क्रिकेट में भारत के बेहतरीन हरफनमौला खिलाड़ियों में शुमार किया जाता है. युवराज सिंह के संन्यास पर अब बॉलीवुड गलियारे से भी रिएक्शन आने शुरू हो गए हैं. बॉलीवुड के मशहूर एक्टर अनुपम खेर (Anupam Kher) ने युवराज सिंह (Yuvraj Singh) के संन्यास लेने पर ट्वीट किया है. अनुपम खेर (Anupam Kher) ने अपने ट्वीट में युवराज सिंह की काफी तारीफ की है. अनुपम खेर (Anupam Kher) के इस ट्वीट पर लोगों ने अपनी प्रतिक्रियाएं भी देनी शूरू कर दी है. 

Dearest @YUVSTRONG12!!! You have inspired millions of Indians all over the world not only as a great cricketer but also as a person whose attitude towards life has been that of a complete WINNER. People like you don't retire. We will always applaud your strength & courage. pic.twitter.com/Y90auVDj30

अनुपम खेर (Anupam Kher) ने युवराज सिंह (Yuvraj Singh) के संन्यास पर लिखा: "आपने देश सहित विदेश में रहने वाले करोड़ों भारतीयों को महान क्रिकेटर होने के नाते ही नहीं बल्कि एक बेहतरीन इंसान होने नाते भी इंस्पायर्ड किया है. यह एक कंप्लीट विजेता की पहचान है. आप जैसे लोग कभी रिटायर नहीं होते. हम हमेशा आपकी ताकत और साहस की प्रशंसा करेंगे." अनुपम खेर ने इस तरह दिग्गज क्रिकेटर की तारीफ की है. अब उनके इस ट्वीट पर खूब रिएक्शन आने लगे हैं.
युवराज सिंह (Yuvraj Singh) ने यहां आयोजित संवाददाता सम्मेलन में कहा कि यह उनके लिए काफी भावनात्मक पल है और उनका करियर एक रोलर-कोस्टर की तरह रहा है. युवराज ने कहा कि वह काफी समय से रिटायरमेंट के बारे में सोच रहे थे और अब उनका प्लान आईसीसी द्वारा मान्यता प्राप्त टी-20 टूर्नामेंट्स में खेलने का है. युवराज ने अपना अंतिम टेस्ट साल 2012 में खेला था. सीमित ओवरों के क्रिकेट में वह अंतिम बार 2017 में दिखे थे. युवराज ने साल 2000 में पहला वनडे, 2003 में पहला टेस्ट और 2007 में पहला टी-20 मैच खेला था.